Uḍien phọ Izikiẹl amhiịn bọ ilọ otu iiḅereghị phọ, raḍeenhaan ghan mọ awe phọ Enaạn kopinyọn ni rikiạ dị u/kpaariọm. Ika kụ idị nạ r'aloor kapinhom aani bin, ophinyọn aani arikiạ iidoronhụ phọ?—Hib 13:15, 16.
Eniin emạ eten p'okọy aani eten ekulha amem mọ. Alhạ arukumuan phọ 2018 epamhanhạm ibadị arunwanyụ dị emhoọgh oogh aSatodee r'aSondị. Iphẹn phọ kekạr kụ engọ eepoogh buphẹ roḍighi ghan bọ iiḍighi aGomẹt, omite aani epẹ erugh phọ ḍio aSatodee r'aSondị. Oḅarạm isiẹn phọ, abukaaphọm kotue ni osaḅạr ongọ 30 obobọ 50 awạ siphẹ arunwanyụ phọ aMarch r'April, ḅilhẹ r'amem lọ opoghom eghir phọ aru.
Kokaạph ika, eḍighi maạr lọ adọl phọ i/meera mọ sighẹ aani okọy eten ekulha amem mọ? Pọ nạ atue ni akuamhị reten phọ nạ rakaạph ghan bọ oghaạph iiḅi iinhaghạn phọ, aḅilhẹ abughẹ awạ ph'anạ. Etigheri ipẹ adọl ph'anạ edi bọ, eḍighi idị ephomhoghiạn aJihova k'enyu nyinhạ, ongọ aani odị ipẹ inyaạm m'anạ esi bọ siẹn alhạ arukumuan phọ 2018!—Ho 14:2.
POGH VIDIO PHỌ: WITH JEHOVAH, I CAN DO ALMOST ANYTHINGv. KỤ APHAYANHAẠN SIPURU PHỌ EDAPHẠN BỌ SIẸN:
Eeghe kụ inyu bọ aSabina obughẹ arukumuan phọ odị epẹ erugh phọ?
Ika kụ idị eḍeenhaan phọ aSabina ekparamhị nyinhạ?
Siẹn alhạ arukumuan a 2018 phọ, ighẹn arunwanyụ kụ edị mị katue akọy aani eten ekulha amem mọ?